Sacrosanctæ Dei æcclesiæ in honore beatorum apostolorum Petri et Pauli dicatæ, Cluniaco nomine, quam donnus abba Maiolus ad regendum habere videtur. Ego, in Dei nomine, Aymus et uxor mea Girberga donamus res nostras quæ sunt sitæ in pago Matisconense, in villa Draciaco, videlicet unum mansum indominicatum, et vineam cum ea tenentem, cum omnibus quæ in ipsa villa habemus vel habere visi sumus, in terris, silvis, pratis, aquis, exitibus et regressibus, totum in omnibus, usque ad inquirendum; et faciant quicquid voluerint Clunienses monachi. S. Aymi et uxoris ejus Girbergæ, qui fieri et firmare rogaverunt. S. Radulfi. S. Widonis. S. Rotlanni. S. Hugonis. S. Hunbaldi.